بن روشد

بن روشد (مزيود ف 14 ابريل 1126 ف قرطبة، توفّى ف 10 دجنبر 1198 ف مراكش) هو واحد لعالم مسلم اصلو اندلسي، و تميز ف بزاف د لمجالات منهم لفلسفة، الطب، لفقه، لفيزيا و لماط. و تقلد لمناصب ديال طبيب و قاضي تحت سلطة دولة لموحدية ف قرطبة و ف مراكش. لاعمال ديال بن روشد بقات خالدة حتى عند لغرب (لي كيعرفوه ب سمية "Averroes اڤيرويس") و كيقولو عليه هو لاب ديال لفلسفة لعقلانية. لميلاد و النشاة. تولد بن روشد ف قرطبة عام 1126 ميلادي (520 هجري) ف عائلة من اهم لعائلات ف الاندلس، و لي كانت معروفة ب المذهب المالكي. جدو ابو لوليد محمد و باه ابو لقاسم كانوا كيخدمو ف لقانون ف زمن حكم المرابطين. حفظ بن روشد موطا مالك و ديوان المتنبي من صغرو. قرا الفقه على المذهب المالكي و لعقيدة على المذهب الاشعري. كان ذكي بزاف و معجب ب ارسطو بزاف. ف دولة لموحدين. بدا بن روشد حياتو لمهنية ف بلاط ابو يعقوب يوسف من لموحدين، و لي كان كيحب لعلوم و الفلسفة. كان بن زهر، الطبيب المشهور، طبيب لعائلة لملكية ف ذاك لوقت. قدمو بن طفيل ل ابو يعقوب خليفة لموحدين. لاعمال الفلسفية. كتب بن روشد اول مؤلفاتو ف شرح افكار الفيلسوف الاغريقي ارسطو و هو ف قصر ابو يعقوب. تاثرت فلسفتو و افكارو الدينية ب فلسفة بن باجة. كايتعتابر بن روشد من اهم فلاسفة الاسلام. دافع على الفلسفة و صحح علماء و فلاسفة قبل منو كيما بن سينا و الفارابي ف فهم بعض نظريات افلاطون و ارسطو. لمؤلفات. الكتوبة الفلسفية. من اهم لكتوبا ديالو "تهافت التهافت"، و لي كيتعتابر رد على الغزالي ف كتابو "تهافت الفلاسفة"، فين دافع بن روشد على الفلسفة و ضرورة تخدام لعقل. كما كتب "فصل المقال" و "مناهج الادلة". الكتوبا د الطب. ف الطب، كتب "كتاب الكليات" لي كملو ف 1169 (565 هجري). راجع بن روشد هاد الكتاب عدة مرات، و ف نسخة غرناطة صادق بعض اراء ڭالينوس، بينما ف نسخة مدريد نقدو و صححو ف نفس لمواضع. #تحويل حاول ف هاد الكتاب يثبت مبادئ الطب لعلمية و يتجنب صياغة كتوب اخرين لي كانت عامرة بملاحظات و نصائح تطبيقية بلا نظام اولا رتباط ب مبادئ طبيعية. #تحويل الكتوبا د لفقه. كتب "بداية المجتهد ونهاية المقتصد" ف الفقه، و لي كيتعتابر من اهم مؤلفاتو ف هاد المجال. لاسهامات العلمية. ف علم النفس. من ملاحظات من تشريح الدماغ، عطا بن روشد مهمة ل كل طرف من الدماغ. عتابر بلي الروح كاينة ف الاعضاء المجوفة ديال الدماغ، و بلي الخيال كاين ف البطين لقدّامي ديال الدماغ، و بلي التامل (الفكر) كاين ف البطين لوسطاني ديال الدماغ، و كاينة كليات الذاكرة و الاحتفاظ ف الجزء اللوراني ديال الدماغ. هاد الخاصيات موجودة ب النسبة ليه غير عند الانسان. تاثيرو على الغرب. تعرف بنو رشد ف الغرب ب تعليقاتو و شروحاتو ل فلسفة و كتابات ارسطو لي مكانتش متاحة ف اوروپا اللاتينية ف العصور الوسطى، حيت قبل عام 1100 ميلادية كان عدد قليل ديال لكتوبا د ارسطو ف المنطق تترجمتو للغة اللاتينية على يد الفيلسوف المسيحي بويتيوس #تحويل، وخا اعمال ارسطو الكاملة كانت معروفة ف بيزنطة. و من بعدما نتاشرو الترجمات اللاتينية ديال لاعمال الارسطية الاخرى من اليونانية و العربية ف القرون 12 و 13 ولا ارسطو ماتّر كتر على الفلسفة الاوروپية ف العصور الوسطى. و ساهمات شروح بن روشد ف زيادة تاثير ارسطو ف الغرب القروسطي. ف ؤروپا القروسطية اثرت مدرسة بن روشد المعروفة ب "الرشدية" ف الفلسفة على الفلاسفة المسيحيين بحال طوما لاكويني، و اليهود بحال موسى بن ميمون و ڭيرصونيديص. و وخا كانو ردود فعل سلبية من رجال الدين اليهود و المسيحيين، كانت كتابات بنو روشد كتدرس ف جامعة باريس و جامعات العصور الوسطى الاخرى، و بقات المدرسة الرشدية الفكر مهيمنة ف ؤروپا الغربية حتى للقرن 16. لمشاكل و النفي. وخا بن روشد كان محبوب من عند لخلفا لموحدين اللوالا، ف اللخر تعرض للمشاكل. بحيث امر يعقوب لمنصور باش يتنفى و يتحرقو لكتوبا ديالو و يتنفى عام 1195 (591 هـ). ويرجع اكبر اسباب لنفي ديالو اشتغالو بالفلسفة ولضغوط سياسية على السلطان فديك الفترة. هاد الفترة تسمات ف حياتو ب نكبة ولكين عاود عفى عليه سلطان يعقوب منصور و رجع للمغرب. لوفاة. بعد فترة قليلة من رجوعو، مات بن روشد ف مراكش ف 10 دجنبر 1198 ميلادي (595 هجرية). لورث. كان بن روشد واحد من اكثر الشخصيات الاسلامية لي ثارت الجدل ف عصرو، و حتى ل دابا. شافوه البعض مرتد على دينو و كافر بسبب افكارو الفلسفية، فيما عتابروه وحدين خرين مفكر كبير و عالم فقيه عندو نظرتو الخاصة للحياة و الدين. ف الوقت لي حتافو بيه الغرب و شافو بلي مؤلفاتو كانت واحد من روافد نهضتو العقلية، ادات معاركو الفكرية و خلافاتو مع فلاسفة المسلمين ل حرق كتوبو و نفيو. كيتعتابر بن روشد واحد من اعظم العقول لي نجبتها الحضارة الاسلامية من خلال فلسفتو ف التوفيق بين الدين و الفلسفة، و اسهاماتو ف الطب و الفكر.